Wrocław

Wrocław ([ˈvrɔt​͡swaf] , ) Poloniako hego-mendebaldeko hiria eta Silesia Behereko voivoderriko hiriburua da. Oder ibaiaren ertzean dago. 2010ean, 632.996 biztanle zituen.

Trenbide gune garrantzitsua da. Administrazioa, merkataritza eta industria (metalurgia, kimika, ehungintza, tresneria elektrikoa eta mekanikoa) dira ekonomia jarduera nagusiak. Monumentu ugari ditu, gehienak Bigarren Mundu Gerraren ondoren berrituak: San Joan Bataiatzailearen katedrala, XIII-XIV. mendeetako eliza gotikoak eta XVIII. mendeko unibertsitate barrokoa.

 Historia 
Poloniaren mende egon zen X. mendetik aurrera. 1241. urtean, mongolek hustu zuten eta alemaniarrek konkistatu eta berriro eraiki ondoren, Bohemiako etxearen mende egon zen 1335. urtetik aurrera. 1526. urtean Habsburgotarren esku zegoen eta 1742. urtean, Silesiako lurralde gehienak bezala, Prusiari lotu zitzaion. Kalte handiak jasan zituen bi mundu gerretan.
 Garraioa 
Hiriko hegoaldeak A8 autobidera du sarbide zuzena, Berlin, Dresde, Krakovia eta Silesia Garaiarekin lotzen duena. Bestalde, A8 autobideak — "Wrocławeko eraztuna" deitua — mendebaldea zeharkatzen du; A4-ak iparraldea lotzen du Poznań, Bydgoszczekin, eta S8-ak Oleśnica, Łódź, Varsovia eta Białystok hiri poloniarrekin.

Wrocławeko aireportuak Nikolas Koperniko du izena. Hiriko autobus zerbitzu publikoak aireportua hiriarekin lotzen du, egunez, 406 linearen bidez eta gauez, ordea, 249 linearen bidez. Aireportuaz gain, ibai-portua dago, Oder ibaian.

Hiri barruko garraio publikoari dagokionez, Miejskie Przedsiębiorstwo Komunikacyjne - MPK (Udal Garraio Enpresa) konpainiak autobus lineak eta 22 tranbia linea kudeatzen ditu. Tiketak kioskoetan eta autobus eta tranbia geralekuetako salmenta makina automatikoetan eros daitezke.

 Klima 

 Herritar ezagunak 
 Adolph Menzel (1815-1905), margolaria.
 Theodor Mommsen (1817-1903), idazlea.
 Paul Ehrlich (1854-1915), biologoa.
 Gerhart Hauptmann (1862-1946),
 Alois Alzheimer (1864-1915), psikiatra eta neurologoa.
 Fritz Haber (1868-1934), kimikaria.
 Max Born (1882-1970), fisikaria.
 Otto Stern (1888-1969), fisikaria.
 Edith Stein (1891-1942), karmeldarra.
 Manfred von Richthofen "Baroi Gorria" (1892-1918), militarra.
 Reinhard Selten (1930-), ekonomialaria.
 Mirosław Hermaszewski (1941-), astronauta.
 Wanda Rutkiewicz (1943-1992), alpinista.

 Friedrich Bergius
 Eduard Buchner
 Philipp Lenard
 Tadeusz Różewicz
 Piotr Włostowic

 Hezkuntza 
Wrocław Poloniako hirugarren unibertsitate-hiririk handiena da eta 135.000 ikasle inguru ditu, 30 unibertsitate eta eskolatan; haien artean, aipagarrienak hauexek dira:

 Wrocławeko Unibertsitatea (Uniwersytet Wrocławski), 47.000 ikaslerekin,
 Wrocławeko Politeknikoa (Politechnika Wrocławska), 40.000 ikaslerekin,
 Wrocławeko Ekonomia Unibertsitatea (Uniwersytet Ekonomiczny we Wrocławiu), 18.000 ikaslerekin,
 Wrocławeko Ingurumen eta Osasun Zientzien Unibertsitatea (Uniwersytet Przyrodniczy we Wrocławiu), 13.000 ikaslerekin eta
 Wrocławeko Medikuntza Unibertsitatea (Uniwersytet Medyczny we Wrocławiu), 6.000 ikaslerekin.

 Kultura 
Donostiarekin batera, 2016ko Europako kultura hiriburu izendatu zuten.

 Museoak 
 Museoa  Helbidea Arkeologia museoa  Cieszyńskiego 19 Arkitekturaren museoa  Bernadyńska 5 Hileta-Artearen museoa  Wita Stwosza 32 Historiaren Museoa  Kazimierza Wielkiego 35 Historia Naturalaren Museoa  Sienkiewicza 21 Mineralogiaren Museoa  Kuźnicza 22 Museo Etnografikoa  Traugutta 111/113 Museo Nazionala  Powstańców Warszawy 5 Telekomunikazioen Museoa  Krasińskiego 1 Udal Artearen Museoa  Rynek 1 Unibertsitateko Museoa eta dorrea  Uniwersytecki 1

 Musika 
Wrocławek opera etxea eta areto filarmonikoa ditu. Opera Etxea Świdnicka kaleko 35. zenbakian dago eta Areto Filarmonikoa, berriz, Piłsudskiego kaleko 19. zenbakian.

 Kirolak 
Wrocławeko futbol-talde nagusia Poloniako futbol ligako lehen mailako Śląsk Wrocław da: haren egoitza eta jokolekua Wroclawko Udal Estadioan da. Saskibaloiari dagokionez, Śląsk Wrocław taldeak Poloniako maila goreneko ligan jokatzen du.

2012an Poloniak eta Ukrainak elkarrekin antolatu zuten UEFA Euro 2012 futbol-txapelketaren egoitzetako bat izan zen Wrocławko Maślice Estadioa.

 Hiri senidetuak 
Wrocławek ondorengo hiriekin dauzka senidetza hitzarmenak sinatuta:











 Iruditegia 

 Erreferentziak 

 Kanpo estekak 
 Wroclaweko Udal webgunea    
 Wroclawi buruzko artikulua ARGIA aldizkarian

Kategoria:Wroclaw
Kategoria:Holokaustoaren guneak Polonian